Naujosios Rėvos piliakalnis
Naujosios Rėvos piliakalnis – piliakalnis Vilniaus rajone, Neries regioniniame parke. Piliakalnis įrengtas aukštame Neries pakrantės iškyšulyje, šalia Naujosios Rėvos kaimo. Iš Pietų jį juosia Neris, o iš Rytų ir Vakarų – dvi šaltiniuotos daubos. Išlikusi piliakalnio aikštelė nuo greta esančių aukštumų atskirta 6 m gylio grioviu ir kūgio formos pylimu. Nusileidus nuo piliakalnio, terasoje prie Neries, archeologai yra aptikę senovės gyvenvietės liekanų. Piliakalnis datuojamas II tūkst. pradžia. Piliakalnis 1998 m. paskelbtas kultūros paminklu.